**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**107/2021. (XI.15.) Kt. számú**

**határozata**

**A víziközmű szolgáltatással kapcsolatban meghozandó döntésekről**

Tiszavasvári Város Önkormányzata Képviselő-testülete Magyarország helyi önkormányzatairól szóló 2011. évi CLXXXIX tv. 107.§-ában foglalt felhatalmazás alapjánaz alábbi határozatot hozza:

1.A határozat 1. mellékletében foglalt tájékoztatást elfogadja.

2.Nem támogatja a HBSZ Zrt. ázsiós alaptőke emelését, kiemelt figyelemmel a konkrét adatok hiányára is.

3.Felhatalmazza polgármestert a víziközmű- szolgáltatás folyamatosságának biztosítása érdekében a szükséges egyeztetések lefolytatására, üzemeltetési szerződés megkötésére irányuló javaslat kidolgozására – az összességében legelőnyösebb ajánlati szempontok mellett - törekedve társasági részesedés megszerzésére, helyi ügyfélközpont megtartására, munkavállalók jogutódlással történő átvétele.

4.Tekintettel arra, hogy a gazdasági mutatók eredményessége érdekében szolgáltató által kezdeményezett alaptőke emelés nem nyert támogatást az engedélyező által előírt határidőben, felkéri a HBVSZ Zrt-t, hogy a cég jövője kapcsán konkrét döntési javaslatokat fogalmazzon meg és intézkedési tervet dolgozzon ki haladéktalanul.

5.Fentieken túl kérelmet nyújt be az Magyar Energetikai és Közmű-szabályozási Hivatalhoz az alábbiak okán: Amennyiben Tiszavasvári Város Önkormányzatának az egyedi szolgáltatóval történő megegyezéséig kijelölés válik szükségessé és jelenlegi szolgáltató nem tudja biztosítani a feladatellátást, kérem vegye figyelembe annak a szolgáltatónak az elsődlegességét akiről kijelölés időpontjában döntött a testület, de még az engedélyezési folyamat nem zajlott le.

**Határidő**: azonnal, illetve esedékességkor **Felelős:** Szőke Zoltán polgármester

**Szőke Zoltán Dr. Kórik Zsuzsanna**

**polgármester jegyző**

**107/2021. (XI.15.) Kt. határozat 1. melléklete**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4. sz.

Tel.: 42/520-500 Fax.: 42/275-000 E-mail: tvonkph@tiszavasvari.hu

**Tájékoztatás**

Korábbi testületi ülésen részletes tájékoztatást nyújtottam a HBVSZ ZRt.-vel szemben hatóság által folytatott per állásáról, az energiahivatal megkereséséről és az általam kezdeményezett intézkedésekről.

**Mindezzel kapcsolatban a HBVSZ Zrt. igazgatóját megkerestem az alábbi szerint:**

* vázolja a cég jövőjét a folyamatban lévő eljárásokra tekintettel is

- az energiahivatal által végzésben előírt önkormányzati/tulajdonosi nyilatkozat tételi kötelezettség kapcsán adjon tájékoztatást

* vizsgálja meg a szolgáltatás biztosításának jövőbeni alternatív lehetőségeit.

Fenti kérdésekben mai napig nem érkezett válasz.

**A Kúria mint másodfokú bíróság í t é l e t e** (Felperes: Hajdúkerületi és Bihari Víziközmű Szolgáltató Zrt. , az alperes: Magyar Energetikai és Közmű-szabályozási Hivatal) Kf.III.37.170/2020/5. **ítélete értelmében:**

*„A víziközmű szolgáltatóként tevékenykedő felperesnél az alperes a 2017. január 1. - 2018. április 16. közötti időszakra vonatkozóan átfogó ellenőrzést végzett, ennek megállapításait jegyzőkönyv-tervezetben rögzítette, amelyre a felperes észrevételt tett. Az alperes 2018. szeptember 24-én adta ki az ellenőrzési jegyzőkönyvet, ebben rögzítette, hogy az ellenőrzés jogsértést tárt fel, ezért megindította a jogkövetkezmények megállapítására irányuló hatósági eljárást….”*

*„Az alperes a VKEFFO\_2018/2509-37(2018) számú határozatának (a továbbiakban: alaphatározat) rendelkező része hat pontot tartalmaz. Az 1. pont szerint a használati díjak tekintetében az alperes megállapította, hogy a szolgáltató által a használati díj mértékére vonatkozóan 2015. július 24-ét követően megkötött üzemeltetési szerződés-módosítások jogszabálysértőek (1.1. pont). Kötelezte a felperest, hogy amíg az alperes elnöke a használati díjak mértékét rendeletben nem állapítja meg, addig a 2015. július 1-jén hatályos üzemeltetési - 2 - Kf.III.37.170/2020/5. szerződésekben meghatározott használati díjakat alkalmazza az ellátásért felelősök vonatkozásában, egyben felhívta a felperes figyelmét arra, hogy a használati díj mértékére vonatkozóan üzemeltetési szerződés, üzemeltetési szerződés-módosítás vagy más megállapodás a jelenleg hatályos jogszabályi előírások alapján nem köthető (1.2. pont). Kötelezte a felperest arra is, hogy a 2015. július 1-jén hatályos üzemeltetési szerződésekben meghatározott használati díjak alapulvételével a jogszabálysértő használati díjakból eredő díjeltérés tekintetében 2019. augusztus 31-ig számoljon el az érintett ellátásért felelősöktől és erről az alperest tájékoztassa (1.3. pont). A 6. pontban az alperes kötelezte a felperest, hogy a továbbiakban a víziközmű-szolgáltatásra vonatkozó törvény előírásainak, a törvény végrehajtására kiadott jogszabályokban vagy az alperes által kiadott határozatokban meghatározott kötelezettségeinek maradéktalanul tegyen eleget, különös tekintettel az engedélyre vonatkozó jogszabályokban, illetve az engedélyben foglalt feltételekre….”*

*„Kiemelte, mivel a használati díj összegét 2015. július 24-e óta a víziközmű-szolgáltatásról szóló 2011. évi CCIX. törvény (a továbbiakban: Vksztv.) 87. § (1) bekezdése határozza meg, ezért e naptól kezdve a használati díj összege üzemeltetési szerződésben nem szabályozható jogszerűen. A felperes által 2015. július 24-ét követően a használati díj mértékére vonatkozóan megkötött üzemeltetési szerződés-módosítások sértik a fenti jogszabályhelyet. A felperes az általa ellátott településeken nem a 2015. július 1-jén hatályos üzemeltetési szerződésekben előírt használati díjakat alkalmazta a vizsgált időszakban, ezzel szintén sérült a Vksztv. 87. § (1) bekezdése. A használati díjra vonatkozó üzemeltetési szerződés-módosításokat a felperes nem nyújtotta be az alpereshez jóváhagyásra, ez a magatartás ellentétes a Vksztv. 22. § (1) bekezdésében írtakkal.”*

**A leglényegesebb határidő önkormányzatunk számára 2021. november 15. napja. Ezen időpontig nyilatkozatételi kötelezettség áll fenn az alábbi kérdésekben az energiahivatal végzése értelmében:**

* **milyen intézkedéseket tett, vagy tervez tenni a jövőben, mint tulajdonos a Szolgáltató fizetőképességének javítása érdekében, valamint**
* **a saját tőke arányának javítása érdekében, valamint**
* **tervez-e egyéb intézkedéseket annak érdekében, hogy településén a víziközmű-szolgáltatás folyamatossága biztosított legyen..”**

**Fentiek kapcsán 2021. november 11. napján HBVSZ Zrt közgyűlése és a Társulás is tárgyalta fenti kérdéseket. Az ülésen elhangzottak alapján kívántam testület elé terjeszteni a cég javaslatra figyelemmel az önkormányzat/önkormányzatok által képviselhető javaslatokat.**

A fizetőképesség javítása **érdekében tőkeemelést javasolt** a cég vezetése – figyelemmel az energiahivatal felvetésére -, annak **mértéke kapcsán azonban nem tudott tájékoztatást adni.** Az azonban **nagyságrendileg több tíz millió forintot is jelenthet.**

Ebben kérdésben **csak a képviselő-testület döntését képviselhetem a közgyűlésben, így hasonlóan több polgármesterhez nem tudtam elfogadni** a határozati javaslatot, ezen kívül az alaptőke emelés kérdésében a **kidolgozatlanság okán és az adatok hiányában is javaslom** a testület **is olyan véleményt fogalmazzon meg, hogy azt nem támogatja.**

**A cég jövője kapcsán korábban is folytatott egyeztetéseket más szolgáltatóval a HBVSZ ZRT. A Debreceni szolgáltató korábbi ajánlatának számunkra nem túl kedvező részleteiről korábbi testületi ülésen szintén tájékoztatást adtam. Más lehetőségek tekintetében további tárgyalásokat immáron települési szinten is indokolt kezdeményezni, amihez a szükséges lépéseket megtettem.**

**Tájékoztatások szerint amennyiben az energiahivatal a cég engedélyét visszavonná, kényszerszolgáltatót jelöl ki, aki azonos kondíciókkal a szolgáltatást biztosítja, ez idő alatt amennyiben megegyezés születik az üzemeltetés kérdésében egyedi feltételekkel a kényszerszolgáltatás megszüntetendő.**

**A HBVSZ Zrt jövője kapcsán az ülésen szintén nem kaptunk tájékoztatást konkrétumokról. Tekintettel azonban arra, hogy az alaptőke emelés kérdésében**

**energiahivatal által megjelölt határidőig (november 15.) kedvező döntés nem született, az energiahivatal eljárása – a HBSZ ZRt. engedélyének módosítása/visszavonása tárgyban tovább folytatódik.**

**Tiszavasvári, 2021. november 15.**

 **Szőke Zoltán**

 **polgármester**